b'\n_START_ARTICLE_\nUldis B\xc4\x93rzi\xc5\x86\xc5\xa1\n_START_SECTION_\nBiografija\n_START_PARAGRAPH_\n1962-1964 m. studijavo latvi\xc5\xb3 filologij\xc4\x85 Latvijos valstybiniame universitete. 1968-1971 m. studijavo tiurk\xc5\xb3 kalbas Leningrado universiteto Ryt\xc5\xb3 fakultete. Gilino turk\xc5\xb3 ir pers\xc5\xb3 kalb\xc5\xb3 studijas Maskvos Azijos ir Afrikos \xc5\xa1ali\xc5\xb3 institute, uzbek\xc5\xb3 kalbos \xe2\x80\x93 Ta\xc5\xa1kento valstybiniame universitete, island\xc5\xb3 kalbos \xe2\x80\x93 Reikjaviko universitete. Amsterdamo laisvajame universitete studijavo Biblij\xc4\x85, Lundo universitete \xe2\x80\x93 Koran\xc4\x85._NEWLINE_1989 \xe2\x80\x93 1991 m. ir po 1993 m. Latvijos SDP susijungimo su LSDSP iki 1999 m. Latvijos socialdemokrat\xc5\xb3 darbinink\xc5\xb3 partijos pirmininkas. 1990 \xe2\x80\x93 1993 m. Latvijos Auk\xc5\xa1\xc4\x8diausiosios Tarybos deputatas. Nuo 2002 m. d\xc4\x97sto turk\xc5\xb3 ir moderniasias kalbas Latvijos universitete._NEWLINE_1992 m. Latvijos moksl\xc5\xb3 akademijos garb\xc4\x97s narys. 1995 m. apdovanotas Latvijos Trij\xc5\xb3 \xc5\xbevaig\xc5\xbed\xc5\xbei\xc5\xb3 ordinu.\n_START_SECTION_\nK\xc5\xabryba\n_START_PARAGRAPH_\nVer\xc4\x8dia i\xc5\xa1 lietuvi\xc5\xb3, sanskrito, ispan\xc5\xb3, arab\xc5\xb3, \xc5\xa1ved\xc5\xb3 bei dar keliolikos kalb\xc5\xb3. Korano vert\xc4\x97jas \xc4\xaf latvi\xc5\xb3 kalb\xc4\x85._NEWLINE_Nors kaip poetas debiutavo septintojo de\xc5\xa1imtme\xc4\x8dio pabaigoje, daugelis jo k\xc5\xabrini\xc5\xb3 pirm\xc4\x85 kart\xc4\x85 buvo i\xc5\xa1spausdinti tik po TSRS \xc5\xbelugimo. Tik tada jis buvo \xc4\xafvertintas. 1995 m. u\xc5\xbe poezijos rinktines \xe2\x80\x9eVabzd\xc5\xbei\xc5\xb3 \xc5\xbeingsniai\xe2\x80\x9c, \xe2\x80\x9ePoezija\xe2\x80\x9c ir u\xc5\xbe eil\xc4\x97ra\xc5\xa1\xc4\x8di\xc5\xb3 knyg\xc4\x85 \xe2\x80\x9eLaikas\xe2\x80\x9c (bendraautoris \xe2\x80\x93 \xc5\xa0vedijoje gyvenantis Juris Kronbergs) gavo Baltijos Asambl\xc4\x97jos literat\xc5\xabrin\xc4\x99 premij\xc4\x85. 1994 m. Zinaida Lazda, 2000 m. Spidola premij\xc5\xb3 laureatas.'